Ľubomír Rehák

Mgr. Ľubomír Rehák, PhD. (* 24. február 1970, Topoľčany) je dlhoročný slovenský diplomat. Od roku 2020 je mimoriadnym a splnomocneným veľvyslancom Slovenskej republiky v Ruskej federácii.

Biografia 
Ľubomír Rehák sa narodil 24. februára 1970 v Topoľčanoch. V roku 1992 absolvoval Moskovský štátny inštitút medzinárodných vzťahov, na ktorom v roku 1997 obhájil aj dizertačnú prácu a získal akademický titul Philosophiae doctor. Svoju diplomatickú profesionálnu dráhu začal na Ministerstve zahraničných vecí Slovenskej republiky v Bratislave. Ľubomír Rehák je ženatý a má dve deti. Hovorí po anglicky, rusky a portugalsky, dohovorí sa tiež po francúzsky, španielsky, bielorusky a poľsky. Ľubomír Rehák prijal v roku 2019 erb, ktorý je zapísaný v Heraldickom registri Slovenskej republiky pod signatúrou QR-1041/2019. Je taktiež čestným lektorom Londýnskej vysokej školy súčasného umenia (Anglicky: London College of Contemporary Arts). Ľubomír Rehák je autorom idey Medaily za zásluhy o slovenskú diplomaciu a zároveň spoluautorom dizajnu vyznamenania.

Diplomatické pôsobenie 
 1993 – 1998 Rusko, Moskva: Osobný tajomník veľvyslanca, agenda priakreditovaných krajín Strednej Ázie.
 1999 – 2003 Portugalsko, Lisabon: Zástupca veľvyslanca.
 2004 – 2006 Slovensko, Bratislava: Európsky korešpondent – koordinátor v oblasti spoločnej zahraničnej a bezpečnostnej politiky Európskej únie.
 2006 – 2008 Bielorusko, Minsk: Vedúci zastupiteľského úradu Slovenskej republiky v Minsku. V druhom polroku 2007 vykonával tiež funkciu miestneho predsedníctva Európskej únie v Bielorusku.
 2008 – 2009 Belgicko, Brusel: Veľvyslanec – predstaviteľ Slovenskej republiky v Politickom a bezpečnostnom výbore Európskej únie.
 2010 – 2011 Slovensko, Bratislava: Generálny riaditeľ Politickej sekcie – politický riaditeľ Ministerstva zahraničných vecí Slovenskej republiky.
 2011 – 2012 Kazachstan, Nursultan: Mimoriadny a splnomocnený veľvyslanec v Kazachstane a Kirgizsku.
 2012 – 2015 Slovensko, Bratislava: Generálny riaditeľ Politickej sekcie – politický riaditeľ Ministerstva zahraničných vecí a európskych záležitostí Slovenskej republiky.
 2015 – 2020 Spojené kráľovstvo, Londýn: Mimoriadny a splnomocnený veľvyslanec pri Dvore svätého Jakuba (oficiálne označenie kráľovského dvora panovníka Spojeného kráľovstva Veľkej Británie a Severného Írska).
2020 – Rusko, Moskva: Mimoriadny a splnomocnený veľvyslanec v Ruskej federácii.

Ocenenia a vyznamenania 

Zahraničné ocenenia

 Mesto Londýn: Symbolické občianstvo Mesta Londýna (Freedom of the City of London), 24. február 2020.

Dynastické rády
 Franko-neapolská vetva kráľovskej dynastie Bourbonovcov – Oboch Sicílií (bývalý vládnuci rod Kráľovstva oboch Sicílií):
 Rád konštantiniánských rytierov sv. Juraja, Rytier komandér za zásluhy s hviezdou (Knight Commander of Merit with Star), 8. november 2018.

Ostatné ocenenia

 Európsky diplomat roka 2017, víťaz ankety londýnskeho časopisu Diplomat, 24. apríl 2017.
 Servare et Manere:
Pamätná plaketa Stromu pokoja, Opátstvo sv. Michala vo Farnborough, 4. december 2019.
Pravoslávna cirkev českých krajín a Slovenska:
 Medaila svätých apoštolom rovných Cyrila a Metoda. Moskva, 2021.

Referencie 

Slovenskí diplomati
Veľvyslanci Slovenska pri Európskej únii
Veľvyslanci Slovenska v Kazachstane
Veľvyslanci Slovenska v Kirgizsku
Veľvyslanci Slovenska v Spojenom kráľovstve
Osobnosti z Topoľčian
Absolventi Moskovského štátneho inštitútu medzinárodných vzťahov